ഒമാനില് കോവിഡ് രോഗമുക്തരുടെ എണ്ണം കൂടുന്നു രോഗമുക്തി നിരക്ക് 96.3 ശതമാനം മസ്കറ്റ് : ഒമാനിലെ കോവിഡ് രോഗ മുക്തരുടെ എണ്ണം കൂടുന്നു. കഴിഞ്ഞ മൂന്ന് ദിവസത്തിനിടെ കോവിഡ് വൈറസ് ബാധ സ്ഥിരീകരിച്ചത് 385 പേര്ക്കെന്ന് ആരോഗ്യ മന്ത്രാലയം. 695 പേര് രോഗമുക്തി നേടിയപ്പോള് 11 പേര് മരിച്ചു. ഇതുവരെ ആകെ 3,01,299 കോവിഡ് കേസുകള് റിപ്പോര്ട്ട് ചെയ്തതില് 2,90,144 പേര് രോഗമുക്തരായിട്ടുണ്ട്. 4031 ആണ് ആകെ മരണസംഖ്യ. 96.3ശതമാനമാണ് ഇപ്പോഴത്തെ രോഗമുക്തി നിരക്ക്. കഴിഞ്ഞ 24 മണിക്കൂറിനിടെ 19 രോഗികളെ മാത്രമാണ് രാജ്യത്തെ വിവിധ ആശുപത്രികളില് പ്രവേശിപ്പിക്കേണ്ടി വന്നത്. ഇവര് ഉള്പ്പെടെ 183 പേരാണ് ഇപ്പോള് ആശുപത്രികളില് ചികിത്സയിലുള്ളത്. ഇവരില് ഗുരുതരാവസ്ഥയിലുള്ള 89 പേര്ക്ക് തീവ്ര പരിചരണ വിഭാഗങ്ങളില് ചികിത്സ നല്കിവരികയാണ്.